[{"text_idx": "#000005", "text": "E.N.: Mind on algusest peale paelunud selle ajalooline taust ja to\u0303lgendamise probleemid. Ajaloolise konteksti uurimine on eelduseks teoloogiliste nu\u0308ansside mo\u0303istmisel, sest alles siis, kui need tasandid on la\u0308bitud, vo\u0303iks mu meelest ra\u0308a\u0308kida mingist spirituaalsest vo\u0303i vaimulikust relevantsusest, mida UT pakub samuti ohtralt. UT-s esineb metafoorset mo\u0303tlemist igal sammul ja mulle tundub, et me pole harjunud selliselt Piiblit to\u0303lgendama. Prevaleerib so\u0303naso\u0303naline arusaam ja metafoorne vo\u0303i narratiivides mo\u0303tlemine pole meile va\u0308ga omane. UT ajal toimus mo\u0303tlemine aga just metafooride abil, kus nii lu\u0308hemad konkreetsed ta\u0308hendamisso\u0303nad kui pikemad lausungid ja ajaloonarratiivid andsid edasi u\u0308lekantud ta\u0308hendusi. Seepa\u0308rast ma ei arva, et teksti primaartasand on alati so\u0303naso\u0303naline. Juba judaistlikus traditsioonis, mis on ju u\u0308ks oluline aspekt UT kirjutiste mo\u0303istmisel, oli omane ra\u0308a\u0308kida Jumalast sageli isegi mitmekordselt u\u0308lekantud ta\u0308hendustes. Mind huvitabki UT-s selle mitmekihiline ta\u0308henduspaljusus ja seda mitte ainult kirjanduslikult, vaid ka sotsiaalpoliitiliselt."}, {"text_idx": "#000010", "text": "J.L.: Millisena Sa na\u0308ed ja tajud ristiusu olukorda Eestis? Mis ro\u0303o\u0303mustab, mis kurvastab? Mis on Su arvates kirikute suurimad probleemid ja mis on suurimad va\u0308ljakutsed kirikutele ta\u0308nases Eesti u\u0308hiskonnas?"}, {"text_idx": "#000013", "text": "E.N.: Lugedes evangeeliumi apokalu\u0308ptilistest osadest hoiatusi nagu \u201eInimese vaenlaseks saavad tema oma kodakondsed\u201c (Mt 10:36), mo\u0303tlen ma alati, et kuidas olukord saab selliseks kujuneda.. Kuidas on vo\u0303imalik \u201elahutada meest isast ja tu\u0308tart emast\u201c jne. Praegust poliitilist olukorda vaadates see kahjuks mind enam ei u\u0308llata. Kontrastiks u\u0308hiskondlikule lo\u0303hestatusele, millega me oleme u\u0308htlasi osa globaalsemast protsessist, on siiski hea na\u0308ha, et lihtne inimlik hoolivus pole ko\u0303ige selle kiuste meie maalt kuhugi kadunud. Seda to\u0303siasja kinnitavad na\u0308iteks need nii hingelt kui materiaalselt suured annetused, mis on tehtud abivajajate ja haigete aitamiseks puhtalt heatahtlikkuse po\u0303hiselt. On hea ja o\u0303ige, kui riigiaparaadi saamatuse korral mobiliseerub selline kompensatsioonimehhanism nagu kodanikualgatus. Empaatia ja kaastundevo\u0303ime na\u0308itab, et u\u0308hiskonna ku\u0308psuse aste on keskmisest ko\u0303rgem, mis omakorda sisendab lootust, et pole need institutsioonilised, poliitilised ja maailmavaatelised mu\u0308u\u0308rid ka nii kindlad ja tugevad u\u0308hti, kui mo\u0303ned vo\u0303ib-olla sooviks."}, {"text_idx": "#000015", "text": "E.N.: Paljugi kandub u\u0308le inimeselt inimesele ja ses osas pole ma u\u0308heski o\u0303ppeasutuses vaeslapse ossa ja\u0308a\u0308nud. Alates algusest: Gudmundur Olafsson, Andrus Norak, Randar Tasmuth, Mihhail Lotman. Nemad on sellised gurud, ma arvan. Peale nende on muidugi ko\u0303ik kolleegid ja kaasto\u0308o\u0308lised, kellega igapa\u0308evaselt vo\u0303i harvem kokku puutun. Ta\u0308nan siinkohal kolleege nii K&T toimetusest, Usuteaduse Instituudist kui ka Piibliseltsist. Nimekiri la\u0308heks muidugi veel va\u0308ga pikaks."}, {"text_idx": "#000017", "text": "E.N.: Mul on hobitalu. Kuigi see vo\u0303tab umbes kolmandiku osa mu to\u0308o\u0308ajast, pean ma seda ikkagi hobiks. Praegu kasvavad meil lambad ja ma\u0308giveised. To\u0308o\u0308st vabal ajal vaatan filme, suhtlen loomadega, naudin o\u0303ndsat igavlemist."}, {"text_idx": "#000021", "text": "E.N.: Meeldib nii linnas kui maal. Elasin kolm aastat Tallinna kesklinnas ja nautisin logistilisi vo\u0303imalusi ja kultuurilist mitmekesisust. Olen hingelt ikka veel ta\u0308iesti Tallinna inimene ses mo\u0303ttes. Aga maaelu on so\u0303ltuvus, alustad lammastega, lo\u0303petad lihaveistega. Loodusla\u0308hedasel elul on mingi seletamatu maagiline mo\u0303ju, suhtun sellesse respekti ning teatava ettevaatlikkusega. See on to\u0303esti isegi ohtlik, kuna vo\u0303ib sind ta\u0308iega endasse imeda. U\u0308hel hetkel tekib selline numinoosne tunne, et saadaks o\u0303ige ko\u0303ik kuu peale ega la\u0308hekski enam kuskile. Meenutan siis Valdur Mikita hoiatust Lo\u0303una-Eesti metsades hulluks la\u0308inud Juhan Liivist ja pu\u0308u\u0308an tasakaalu leida. Vo\u0303i kas see ikka oli hoiatus..?"}, {"text_idx": "#000023", "text": "E.N.: Pere on selline hetero-traditsiooniline, no\u0303uab palju vaeva, energiat ja ressurssi. Abikaasa nimi on Ave ja ta on lasteaia pedagoog. Meil on kolm poega: Johannes (14), Markus (10), Rasmus (3). Suhtuvad ha\u0308sti."}, {"text_idx": "#000027", "text": "E.N.: Tahaksin ja\u0308tkata seda sama suunda, mis juba ette vo\u0303etud, UT sotsiaalpoliitiliste ta\u0308henduste uurimist. Mu meelest pakub see vaatenurk veel palju avastamisro\u0303o\u0303mu ja lisaks tundub, et sel on ka potentsiaali ko\u0303netada u\u0308hiskonda laiemalt."}, {"text_idx": "#000032", "text": "Jumala riik on la\u0308hedal (Lk 10:1\u201312)EKOE La\u0308ti Evangeelse Luterliku Kiriku otsusest naiste ordinatsiooni kohtaJuubeliaasta vaated religioonipoliitikale EestisKirik pluralistlikul tehnoajastulRa\u0308a\u0308gime konfliktidest kiriku so\u0303navaragaJeesuse Kristuse kirik. Reformatoorne panus oikumeenilisse dialoogi kiriku u\u0308htsusest, 3. osaEmeriitpiiskop Desmond Tutule omistati mainekas Templetoni preemiaValvsuse aeg, tegus aeg (1Ts 5:2\u201311)"}]